**Všeobecne záväzné nariadenie Obce Zubrohlava č. 4/2012**

**o poskytovaní jednorazovej finančnej výpomoci**

Obecné zastupiteľstvo v Zubrohlave na základe svojej pôsobnosti podľa § 6 a § 11 ods. 4 písm. g) zákona č. 369 /1990 Zb. o obecnom zriadení v znení neskorších zmien a doplnkov a § 24 ods. 1 zákona č. 599/2003 Z.z. o pomoci v hmotnej núdzi a o zmene a doplnení niektorých zákonov v znení neskorších zmien a doplnkov sa uznieslo na vydaní tohto všeobecne záväzného nariadenia:

**§ 1**

**Úvodné ustanovenia**

Toto Všeobecne záväzné nariadenie (ďalej len VZN) upravuje pôsobnosť Obce Zubrohlava, ktorá rozhoduje o :

1. podmienkach poskytovania jednorazovej finančnej výpomoci (ďalej len „dávka“),
2. spôsobe a forme poskytovania vecnej dávky alebo výške dávky,
3. povinnosti občana vrátiť dávku alebo jej časť, ak sa vyplatila neprávom, alebo vo vyššej sume, ako patrila,
4. vykonávaní kontrolnej činnosti.

**§ 2**

**Dávka v hmotnej núdzi**

1. Dávka v hmotnej núdzi je upravená § 10 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon“) a patrí občanovi, ktorý je v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, na zabezpečenie základných životných podmienok.
2. Hmotná núdza je stav, keď príjem občana a fyzických osôb, ktoré sa s občanom spoločne posudzujú, nedosahuje životné minimum podľa osobitného predpisu (zákon č. 601/2003 Z. z. o životnom minime a o zmene a doplnení niektorých zákonov) a občan a fyzické osoby, ktoré sa s občanom spoločne posudzujú, si príjem nemôžu zabezpečiť alebo zvýšiť vlastným pričinením.
3. Jednorazovú dávku v hmotnej núdzi je možné poskytnúť občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka v hmotnej núdzi a príspevky, najmä na úhradu mimoriadnych výdavkov na nevyhnutné ošatenie, základné vybavenie domácnosti, zakúpenie školských potrieb pre nezaopatrené dieťa a na mimoriadne liečebné náklady.
4. Občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka v hmotnej núdzi a príspevky, možno poskytnúť jednorazovú dávku v hmotnej núdzi do výšky preukázaných skutočných nákladov podľa § 3 ods. 2 písm. a) až i) a v súlade s § 4 tohto VZN. Podľa § 3 ods. 1 písm. a) tohto VZN je dávku možné poskytnúť vo forme vecnej dávky.
5. Poskytovanie dávky v hmotnej núdzi a príspevkov a poskytovanie jednorazovej dávky v hmotnej núdzi sa navzájom nevylučujú.
6. Jednorazová dávka v hmotnej núdzi sa poskytne občanovi po individuálnom posúdení žiadosti, jeho sociálnej a finančnej situácie a podľa počtu spoločne posudzovaných osôb najviac do výšky 200,- € za kalendárny rok.

**§ 3**

**Jednorazová dávka v hmotnej núdzi**

Jednorazová dávka v hmotnej núdzi sa poskytuje najmä rodine s deťmi, ale aj ďalším občanom v hmotnej núdzi a fyzickým osobám, ktoré sa s občanom v hmotnej núdzi spoločne posudzujú:

1. vo forme vecnej dávky
   1. zabezpečenie nevyhnutného ošatenia a obuvi,
2. na úhradu mimoriadnych výdavkov, pričom za mimoriadne výdavky na účely poskytovania dávky sa považujú výdavky spojené:
   1. s úhradou cestovného hromadnej dopravy a školských potrieb pre nezaopatrené dieťa, ktoré nezabezpečujú školy v rámci dotácie na školské potreby,
   2. s úhradou výdavkov spojených so školskou, mimoškolskou a záujmovou činnosťou dieťaťa,
   3. s úhradou časti mimoriadnych liečebných nákladov a iných nákladov súvisiacich s liečbou (PHM),
   4. s kúpou obuvi a ošatenia, ktoré nie je možné poskytnúť vo forme vecnej dávky podľa ods. 1, písm. a),
   5. s kúpou základného vybavenia domácnosti (posteľ, stôl, stolička, skriňa, chladnička, sporák, varič, vykurovacie teleso, práčka, periny a posteľná bielizeň, bežný kuchynský riad, vysávač, a pod),
   6. s kúpou pevného paliva na vykurovanie domácnosti,
   7. s kúpou výbavičky pre novorodenca,
   8. s opravou základného vybavenia domácnosti (chladničky, práčky, sporáku a vysávača),
   9. s mimoriadnou udalosťou spôsobenou živelnou pohromou, haváriou alebo inou podobnou udalosťou.
3. Mimoriadne výdavky spojené s nákupom musia byť zdokumentované predložením pokladničného bloku z registračnej pokladne, alebo predložením dokladu o úhrade faktúry.
4. O množstve, druhu a sortimente nevyhnutného ošatenia a obuvi rozhodne obec.

**§ 4**

**Objem poskytnutej jednorazovej finančnej výpomoci**

**v hmotnej núdzi vo forme vecnej dávky a výška dávky**

1. O množstve, druhu a sortimente vecnej dávky rozhodujú subjekty spolupracujúce s obcou pri poskytovaní jednorazovej dávky v hmotnej núdzi, ktoré majú oprávnenie poskytovať sociálnu pomoc a služby v zmysle platných zákonov a majú s obcou uzatvorenú zmluvu o poskytovaní jednorazovej vecnej dávky v hmotnej núdzi obyvateľom obce.
2. O výške jednorazovej dávky a dávky v hmotnej núdzi podľa tohto VZN rozhoduje starosta obce a sociálna komisia s prihliadnutím na objem finančných prostriedkov určených na poskytovanie pomoci v hmotnej núdzi v rozpočte obce schválený Obecným zastupiteľstvom v Zubrohlave na príslušný kalendárny rok.
3. Maximálna hranica poskytnutej dávky:
   1. podľa § 3 ods. 2 písm. a) je do 20,-€ na dieťa,
   2. podľa § 3 ods. 2 písm. b) je do 20,-€ na dieťa,
   3. podľa § 3 ods. 2 písm. c) je do 50,-€ na osobu,
   4. podľa § 3 ods. 2 písm. d) je do 50,-€ na osobu,
   5. podľa § 3 ods. 2 písm. e) je do 50,-€ na domácnosť,
   6. podľa § 3 ods. 2 písm. f) je do 50,-€ na domácnosť,
   7. podľa § 3 ods. 2 písm. g) je do 30,-€ na novorodenca,
   8. podľa § 3 ods. 2 písm. h) je do 50,-€,
   9. podľa § 3 ods. 2 písm. i) je do 200,-€.

**§ 5**

**Kontrolná činnosť**

Kontrolu nad dodržiavaním tohto VZN vykonáva :

* 1. hlavný kontrolór obce Zubrohlava
  2. sociálna a finančná komisia OZ Zubrohlava.

**§ 6**

**Záverečné ustanovenia**

Obecné zastupiteľstvo v Zubrohlave sa uznieslo na vydaní tohto VZN dňa 13.12.2012 uznesením č. 5/2012 C.1 a VZN nadobúda účinnosť 15. dňom od vyvesenia na úradnej tabuli Obecného úradu v Zubrohlava t. j. ....................

Pavol Bugeľ v.r.

starosta obce

Vyvesené dňa: 14.12.2012

Zvesené dňa:

**Príloha VZN č. 4/2012:**

**Obecný úrad, Plátennícka 464, 029 43 Zubrohlava**

**---------------------------------------------------------------------------**

**Žiadosť o poskytnutie jednorazového finančného príspevku**

* **Jednorazová dávka v hmotnej núdzi**
* **Príspevok v náhlej núdzi**

1. **Meno, priezvisko žiadatela/ky**/**:**.........................................................................................

Dátum narodenia :.......................................................stav:....................................................

Trvalé bydlisko, PSČ :............................................................................................................

Telefón :....................................................................

Číslo občianskeho preukazu :............................................... Rodné číslo :........................

Číslo účtu:............................................................ kód banky .............................................

2. **Meno a priezvisko spolu posudzovaných osôb/ rodinný vzťah :**

..........................................................dátum narodenia..................................vzťah.....................

..........................................................dátum narodenia..................................vzťah.....................

..........................................................dátum narodenia..................................vzťah.....................

..........................................................dátum narodenia..................................vzťah.....................

..........................................................dátum narodenia ..................................vzťah....................

....................................................................................................................................................

(doložiť potvrdenie školy, že deti nemajú neospravedlnené vyučovacie hodiny za posledných 12 mesiacov)

**3. Požadovaná výška príspevku: ...............................................................**

**4. Účel, na ktorý sa príspevok žiada:**

**......................................................................................................................................................**

**......................................................................................................................................................**

**5. Zdôvodnenie žiadosti :**

**......................................................................................................................................................**

**......................................................................................................................................................**

V Zubrohlave dňa ..................................

podpis žiadateľa